****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD BAKAR**

Primorje 39

51222 BAKAR

**POZIV ZA NADMETANJE**

**u postupku jednostavne nabave postavljanja cestovne prometne signalizacije**

KLASA: 406-01/22-01/22

URBROJ: 2170-2-04/3-22-2

Bakar, 05. travnja 2022. godine

1. **OPĆI PODACI:**
	1. **Opći podaci o naručitelju**:

GRAD BAKAR, Primorje 39, 51 222 Bakar,

MB: 2562235

OIB: 31708325678

Broj telefona: 051/455-710

Broj telefaksa: 051/455-741

Internetska adresa: [www.bakar.hr](http://www.bakar.hr)

* 1. **Osoba zadužena za komunikaciju s ponuditeljima**:

 Davor Vidas, dipl.iur.

 Viši stručni suradnik za pravne poslove i javnu nabavu

 Broj telefona: 051/455-748

 Adresa elektronske pošte: davor.vidas@bakar.hr

* 1. **Vrsta postupka nabave**: Jednostavne nabava
	2. **Procijenjena vrijednost nabave:**

Procijenjena vrijednost nabave temeljena je na ukupnom iznosu, bez poreza na dodanu vrijednost i iznosi 280.000,00 kn

* 1. **Mjesto izvršenja usluge**:

Područje Grada Bakra.

1. **PODACI O PREDMETU NABAVE**:
	1. **Opis predmeta nabave:**

Predmet nabave su radovi na održavanju horizontalne i vertikalne prometne signalizacije.

* 1. **Količina predmeta nabave i tehničke specifikacije:**

Navedene u troškovniku koji je sastavni dio dokumentacije.

* 1. **Rok izvršenja usluge:**

Sklapanje ugovora na vrijeme od 7 mjeseci.

1. **RAZLOZI ISKLJUČENJA PONUDITELJA**

Naručitelj će isključiti ponuditelja koji je dostavio neprikladan zahtjev za sudjelovanje sukladno Zakonu o javnoj nabavi, kao i ponuditelja koji je počinio težak profesionalni propust u posljednje dvije godine prije započinjanja postupka nabave ili nad kojim je pokrenut postupak likvidacije ili predstečajne nagodbe.

Naručitelj će isključiti ponuditelja koji ima nepodmirena dugovanja prema naručitelju, kao i ponuditelja koji je s njim u sudskom sporu.

Ponuditelji u svojoj ponudi nisu dužni dostavljati dokaze o nepostojanju razloga isključenja, ali naručitelj zadržava pravo zatražiti predmetne dokaze tijekom pregleda i ocjene ponuda.

1. **UVJETI SPOSOBNOSTI**

Gospodarski subjekti moraju dokazati pravnu i poslovnu sposobnost, financijsku sposobnost, te tehničku i stručnu sposobnost. U tu svrhu moraju dostaviti slijedeću dokumentaciju:

* + 1. Izvod iz odgovarajućeg registra kojim dokazuje svoju poslovnu sposobnost u preslici.
		2. Popis značajnih ugovora koji se odnose na obavljanje sličnih radova izvedenih u godini u kojoj je započeo predmetni postupak te tijekom 5 godina koje prethode toj godini.
		3. Sva postavljena prometna signalizacija mora biti u skladu s Pravilnikom o prometnim znakovima, signalizaciji i opremi na cestama („Narodne novine“ br. 92/19.).
		4. Dokaze financijske sposobnosti ponuditelj ne dostavlja uz ponudu već samo na zahtjev naručitelja. Ponuditelj je sposoban ako nema evidentirane naloge za plaćanje za čije izvršenje nema pokriće na računu i nema neprekidnu blokadu računa dulju od 3 (tri) dana u posljednjih 30(trideset) dana od dana početka postupka javne nabave.
1. **JAMSTVA**
	1. **Jamstvo za uredno ispunjenje ugovora**

Odabrani ponuditelj mora dostaviti Naručitelju, po obostranom potpisu ugovora, ovjerenu bjanko zadužnicu ponuditelja na iznos 10.000,00 kuna, kao instrument jamstva za uredno ispunjenje ugovora.

Ako odabrani ponuditelj u ostavljenom roku ne dostavi jamstvo za uredno ispunjenje ugovora kako je zatraženo u dokumentaciji za nadmetanje, naručitelj će ponovno vršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti novu odluku o odabiru ili poništiti postupak nabave.

Minimalno trajanje jamstvenog roka je 1 godina od izvršene primopredaje.

1. **PODACI O PONUDI**

Pri izradi ponude ponuditelj se mora pridržavati zahtjeva i uvjeta iz ovog Poziva.

* 1. **Način i rok dostave ponuda**

Ponuda se dostavlja u zatvorenoj omotnici putem pošte ili neposredno na adresu: Grad Bakar, Primorje 39, 51222 Bakar.

Elektronički način dostave ponude nije dopušten.

Na omotnici ponude mora biti naznačeno: naziv i adresa ponuditelja, naziv i adresa naručitelja, i naznaka: „ne otvaraj – ponuda za postavljanje cestovne prometne signalizacije.“

**Krajnji rok za dostavu ponude**: **21. travnja 2022.** **do 09:00 sati.**

* 1. **Izmjena i/ili dopuna i odustajanje od ponude**
1. Ponuditelj može do isteka roka za dostavu ponuda dostaviti izmjenu i/ili dopunu ponude.
2. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
3. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
	1. **Kriterij za odabir ponude**: najniža cijena.
	2. **Rok valjanosti ponude**: 60 dana od krajnjeg roka za dostavu ponuda. Ako istekne rok valjanosti ponude, naručitelj će od ponuditelja tražiti produženje roka valjanosti ponude sukladno tom produženom roku. U svrhu dostave pisane izjave ponuditelja o produženju roka valjanosti ponude sukladno produženom roku valjanosti ponude, naručitelj će ponuditelju dati primjereni rok.

 Pročelnik

Davor Skočilić, mag.ing.aedif.